Hierdie baie persoonlike vertelling, in haar eie woorde, is 'n verhaal van swaarkry, maar ook van medemenslikheid en vriendskappe oor vyandsgrense. 'n Goue draad is die band tussen die Joostes en die Engelssprekende Russellfamilie wat lank voor die oorlog bure en vriende was. Terwyl die Britse soldate en Boerekommando's oorlog voer, het die Russells in die geheim aan die Joostes kos voorsien om hulle te help oorleef, en hulle ook ná die oorlog ondersteun.